海員亭

海員亭係中國廣東廣州一亭閣式建築，1932年起好，位置喺越秀區越秀山南邊嘅細蟠龍崗上邊。而家屬廣州市級文物，曾經喺2002年春修繕過。

主要紀念對象
1920年代初，香港海員因為成日受到帝國主義同埋資本主義家嘅奴役同剝削，啲海員為咗提高人工同改善待遇、捹甩包工制，1922年初由蘇兆征、林偉民，同香港海員一齊搞大罷工，令一萬幾位海員返廣州而參加呢次抗爭運動而震驚全球。經過咗56日抗爭，最後啲海員冚唪唥贏嗮。後嚟香港啲海員工仔為咗記得佢而喺佢隔籬整條海員路同喺細蟠龍崗東邊起呢座亭出嚟。但嗰時因唔夠錢而冇起到條路出嚟，反而座亭喺1930年賺夠錢而喐手起，直到1932年起好為止。

攷
 海员亭 廣州圖書館
 海员亭 广州党史
 海员亭 越秀公园

類:廣州民國建築
越秀區古蹟
類:越秀山